# ג'ון קרי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ג'ון קרי

ג'ון קרי (נולד ב־11 בדצמבר 1943, דנוור קולורדו) – סנאטור ממדינת מסצ'וסטס, היה מועמד המפלגה הדמוקרטית לנשיאות ארצות הברית ב־2004, אך הפסיד לנשיא המכהן הרפובליקני ג'ורג' בוש.

## [עריכה] ילדות והשכלה

ג'ון קרי נולד בבית חולים צבאי בדנבר, שם שהה אביו ריצ'רד, ששרת כטייס ניסוי בחיל האוויר, לשם החלמה מדלקת ריאות, אך עד מהרה המשפחה חזרה למסצ'וסטס. אביו הפך לעורך דין, ולאחר המלחמה דיפלומט, והמשפחה נדדה רבות. אמו רוזמרי הייתה בת למשפחת פורבס המיוחסת, לה היסטוריה ענפה במסצ'וסטס.

קרי גדל כקתולי, אולם סביו מצד אביו, פריץ ואידה כהן, היו יהודים ילידי העיירה בניש בצ'כיה (אז בתחומי הקיסרות האוסטרו-הונגרית) . סבו החליט לשנות את שמו לפרדריק קרי כדי להסתייע בכך בקידום מהלכיו העסקיים. משהיגרה המשפחה לארצות הברית, החליט להסתיר את שורשיו היהודים. הסב התאבד בגיל צעיר עקב הסתבכות עסקית.

קרי החל את התעניינותו בפוליטיקה עוד בפנימייה היוקרתית בה למד בתיכון, וכשסיים את לימודיו בשנת 1962 התנדב למסע הבחירות הראשון לסנאט של אדוארד קנדי – מתומכיו הגדולים היום. באותה שנה הוא גם פגש בנשיא ג'ון קנדי, בזכות היכרותו עם אחותה למחצה של ז'קלין קנדי. בהמשך אותה שנה החל ללמוד באוניברסיטת ייל, שם הצטיין בעימותים ונאומים. כבר בכמה מנאומים אלה הביע התנגדות למלחמה בוייטנאם.

## [עריכה] במלחמת וייטנאם

עם סיום לימודיו, בשנת 1966 התגייס לצי האמריקאי, ואחרי אימונים קיבל דרגת סגן ונשלח לוייטנאם בסוף 1967, שם שרת לסירוגין עד 1969 כמפקד סירות קרב שביצעו סיורים בנהרות שבאזורים שהיו בשליטת הוייטקונג. במהלך שירותו שם קיבל שלושה עיטורי "לב הארגמן" על פציעה בעת קרב, מדלית "כוכב הכסף", ומדלית "כוכב הברונזה". אולם התנגדותו למלחמה לא השתנתה, כפי שניכר ממכתביו הביתה. אחרי פציעתו השלישית הוחזר להמשך השירות בארצות הברית, עד שחרורו.

מייד אחרי נישואיו ב1971, החל את פעילותו הציבורית כנגד המלחמה, והיה מראשי ארגון וטרנים כנגד המלחמה. הוא התפרסם בעדות שנתן בפני ועדה של הסנאט בה תיאר עדויות שהארגון אסף מווטרנים על זוועות מלחמה אותם בצעו. הוא היה ממארגני ההפגנה בה וטרנים השליכו את המדליות שבהן עוטרו מול בניין הקפיטול בוושינגטון. במהלך פעילותו זו זכה לתשומת לב של התקשורת, ובראיון בתוכנית "60 דקות" אף נשאל האם הוא חושב אי פעם להיות נשיא ארצות הברית.

## [עריכה] הקריירה הפוליטית

בשנים 1973 – 1976 למד משפטים, ואחרי סיום לימודיו היה עוזר תובע, ואחר כך פתח משרד עצמאי. בשנת 1982 נבחר כסגן המושל (תחת מייקל דוקאקיס), ובשנת 1984 נבחר לסנאט האמריקני מטעם מסצ'וסטס, ומאז נבחר מחדש שוב ב-1990, 1996 ו-2002.

החל מתחילת כהונתו בסנאט שירת בוועדה לקשרי חוץ, היוקרתית - דבר חריג לסנטור חדש. קרי בלט בשימועים בעניין פרשת איראן-קונטראס שנערכו בוועדה, ואף פרסם דו"ח משלו בעניין. הוא עמד גם יחד עם הסנטור הרפובליקאי ג'ון מק'קיין בראש ועדה לבדיקת סוגיית הנעדרים והשבויים ממלחמת וייטנאם, ואחרי סיום עבודתה תמכו השניים בנירמול הקשרים בין ארצות הברית לוייטנאם.

במהלך כהונתו הארוכה קרי לא בלט ביוזמות חקיקה. רקורד ההצבעות שלו נחשב כ"ליברלי". בין השאר הצביע נגד היציאה למלחמת המפרץ הראשונה.

בשנת 2003 הכריז על מועמדותו לנשיאות ארצות הברית. בתחילה היה המועמד המוביל לקראת הבחירות המקדימות. הדגיש את נסיונו הצבאי הקרבי, בייחוד לאור חוסר הניסיון הצבאי הן של המועמדים הדמוקרטים האחרים (למעט הגנרל ווסלי קלארק) והן של הנשיא בוש. עם התחזקותו של הווארד דין החלה מועמדותו להיחלש. בתקופה זו, בה המלחמה בעיראק הגיעה לשפל בפופולריות שלה, פגעו בו העובדה שהצביע בסנאט בעד הענקת יד חופשית לנשיא בוש לצאת למלחמה, והתפתלויותיו בניסיון להסביר את הצבעתו זו.

אולם בימים האחרונים לפני הבחירות הראשונות באיווה הוא שב במפתיע להוביל את המרוץ, בין השאר בזכות ותיק מלחמה שאת חייו הציל קרי בוייטנאם, ושנרתם עתה למען מסע הבחירות שלו. קרי זכה באיווה ב- 38%, כשאחריו ג'ון אדוארדס עם 32% והווארד דין עם 18%. ניצחון זה נתן תנופה אדירה למסע הבחירות שלו, שכבר נראה אבוד ימים ספורים לפני כן. בעזרת התנופה מאיווה זכה בבחירות המקדימות בניו המפשייר עם 39% מהקולות לפני דין עם 26%. מאז בבחירות המוקדמות בכל המדינות למעט דרום קרוליינה בה ניצח ג'ון אדוארדס, אוקלהומה בה ניצח ווסלי קלארק, וורמונט בה זכה הווארד דין. ב"סופר טיוסדיי" ב-2 במרץ זכה למעשה במועמדות המפלגה הדמוקרטית, אחרי שניצח בתשע מתוך עשר המדינות בהן נערכו בחירות ביום זה, דבר שגרם לג'ון אדוארדס לפרוש מהמרוץ.

## [עריכה] יחסו לישראל

כמו כל המועמדים, גם קרי הכריז על תמיכתו בישראל ובתהליך השלום במזרח התיכון. תומך במפת הדרכים של הנשיא בוש, אך מבקר את חוסר פעילותו של הממשל כדי לקדם אותה. הוא ביקר את הווארד דין על התבטאותו כי ארצות הברית אינה צריכה לקחת צד בסכסוך הישראלי-פלסטיני. ערב הבחירות המקדימות במדינת ניו המפשייר, אמר באספת בחירות כי הרחבת ההתנחלויות תהיה שגיאה, וכי יש לחזק את הרשות הפלסטינית כדי שתוכל לעמוד מול ארגון החמאס. כמו כן, אמר כי "אין מי שיספק את הסחורה" בכל הנוגע למשא ומתן עם הפלסטינים. בהבהירו את דבריו, אמר כי לא התכוון כי בישראל אין מי שיספק את הסחורה אלא דווקא בצד הפלסטיני. צדד בעמדת ישראל בקשר לגדר ההפרדה ולאי סמכות בית הדין הבינלאומי לצדק בהאג לדון בנושא.

## [עריכה] פרטים אישיים

קרי גדל כקתולי, ועד לאחרונה לא ידע על שורשיו היהודיים. אולם בצרוף מקרים אחיו, קאמרון, שמרבה לייעץ לו בנושאים פוליטיים, התגייר בשנת 1983 בעקבות נישואיו ליהודיה, ומקיים חיים יהודים מלאים. כמו כן יש לו שתי אחיות.

ג'ון קרי נישא ב-1971 אחרי שש שנות חברות לג'ולי תורן, ונולדו להם שתי בנות: אלכסנדרה (1973) וונסה (1976). בני הזוג נפרדו ב-1982, והתגרשו ב1988. בשנת 1992, בעת השתתפותו ב"פסגת כדור הארץ" בריו דה ז'נירו, פגש את תרזה היינץ - בת של מתיישבים פורטוגזים במוזמביק ואלמנתו של ג'ון היינץ שהיה סנאטור רפובליקני והבעלים של אימפריית המזון "היינץ". הם נישאו בשנת 1995. קרי היום הוא הסנאטור העשיר ביותר, והוא מממן חלק מהוצאות הקמפיין שלו מכיסו הפרטי.

## [עריכה] אתרים חיצוניים

אתר הבחירות של ג'ון קרי

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%A7%D7%A8%D7%99.html

קטגוריה: חברי הסנאט של ארצות הברית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Anglo Saxon
- Česky
- Dansk
- Deutsch
- Esperanto
- Español
- فارسی
- Suomi
- Français
- Gaeilge
- Bahasa Indonesia
- Italiano
- 日本語
- 한국어
- Latina
- Nederlands
- Norsk (nynorsk)
- Norsk (bokmål)
- Deitsch
- Polski
- Português
- Română
- Simple English
- Slovenčina
- Slovenščina
- Svenska
- Türkçe
- 中文